Олег Уляшев
Шыяс

Ловгöн сувтлывлö, кывъяд инман да,
Жугыль жуглö, а нимкодь нимöдö.
Аддзан кывйыслысь пыдi сюрöссö,
Гуся дзирдъясöн сiйö дзулöдчö.
Тöрыт тöрöма олöм видзысьö.
Киöн асалöм аски виччысьö.
Öнi "ö"-нитлö ониш босьтiгöн,
Оз пö узьлыны аски восьтiгöн.
Коркö корöны. Гашкö гажтöмтö.
Войдор пемыдас, войлань мунöма.
Кольöм му эжас колльöн вунöма.
Кадыс кадъялö зыбуч лестукöн.
Кадыс кадалö асъя петукöн.